tomron87/hebrew-wikipedia-sentences-corpus huggingface dataset:
אדם מזהיר את אמו שאם היא תבגוד בו, הוא ישיב לה כגמולה, מכיוון שזאת האחרונה ניצלה את בריאותו הרופפת של ג'ף במטרה להערים עליו ולהעביר לה את המניות של בנו ב"דנוור-קרינגטון".
כשאלקסיס מגלה שפאלון התחילה לחקור את נסיבות מחלתו המסתורית של ג'ף, היא מזהירה את אדם שאם פאלון תגלה את האמת, הוא יהיה ברשות עצמו.
בתגובה לאזהרתה, אדם מרמה את אלקסיס ונותן לה לחתום על מסמכים לפיהם היא הורתה לצבוע את המשרד בצבע הרעיל.
במטרה ללמוד יותר על עברו של אדם, אלקסיס נוסעת למונטנה ולומדת מד"ר אדוארדס שאדם התנסה בסמים כנער וסבל מהתמוטטות פסיכוטית.
בשלב זה, היא מתחילה לגלות סימפתיה רבה יותר כלפי אדם, מתוך אשמה על נטישת החיפושים אחריו בינקותו.
מכיוון שהיא לא מעוניינת בכך שעובדת התמכרותו לסמים בעבר תתפרסם, אלכסיס לוקחת את האשמה על מעשיו ומוותרת על שליטתה ב"דנוור-קרינגטון".
מאוחר יותר, אלקסיס מתחילה לנהל מערכת יחסים עסקית עם פרנסוורת' "דקס" דקסטר, בנו של חבר במועצת ההנהלה ב"דנוור-קרינגטון" וידידו הוותיק של בלייק, סאם דקסטר, שנשלח על ידי אביו כדי להבין מדוע "קולביקו" נטשה את תוכניותיה לרכוש את "דנוור-קרינגטון".
בהדרגה, דקס ואלקסיס מבינים שהם נמשכים אחד לשנייה, ובין השניים מתפתח רומן סוער ונלהב בעל עליות ומורדות.
עם זאת, אלקסיס ממשיכה לדרוש מדקס את עצמאותה, למורת רוחו.
בסיום העונה, אלקסיס נעצרת על ידי המשטרה באשמת רציחתו של מארק ג'נינגס, בעלה לשעבר של קריסטל, שאיתו היא ניהלה רומן מזדמן בעבר וכעת שכרה לשמש לה כשומר ראש, לאחר שנדחף אל מותו ממרפסת הפנטהאוז שלה.
לאחר שאלקסיס נעצרת באשמת רציחתו של מארק ג'נינגס, דקס מתגייס להגנתה ולשחרר אותה מהכלא.
לאחר היא נמצאת אשמה בעקבות עדותו של סטיבן נגדה בבית המשפט.
דקס ואדם שמנסים נואשות לנקות את שמה, חושפים ראיות לכך שניל מקוויין, חבר קונגרס שהיה מעוניין לנקום בה לאחר שהרסה את הקריירה שלו, הוא הרוצח האמיתי, ואלקסיס משתחררת.
זמן קצר לאחר מכן, צעירה בשם אמנדה בדפורד מופיעה על סף דלתה של אלקסיס; ומתגלה כבתה הביולוגית של אלקסיס.
כאשר החדשות על כך מתפשטים, בלייק, שמגלה בעובדה זו עניין חריג, פותח בחקירה ומגלה שאלקסיס הייתה בהיריון כאשר הוא גירש אותה עשרות שנים קודם לכן.
אף על פי שאלכסיס מתעקשת כי אביה של אמנדה הוא מדריך סקי שאיתו היא ניהלה רומן מזדמן, בהמשך מתגלה שהיא אכן בתו של בלייק.
כשהיא לא מודעת לכך שאמנדה שכבה עם דקס לאחר שהשניים מצאו את עצמם תקועים בבקתה מרוחקת במהלך חופשה, אלקסיס מציעה נישואין לדקס, ומתוך חרטה על כך ששכב עם אמנדה, דקס מקבל את הצעת הנישואין.
בהדרגה, אלקסיס מתחילה לחשוד ביחסיהם של אמנדה ודקס ומנסה להפריד בין השניים בכך שהיא משיאה אותה לנסיך מייקל ממולדביה, בנו של המלך גיילן, איתו היא ניהלה רומן לפני נישואיה לבלייק.
עם זאת, במהלך החתונה המלכותית, מתרחשת הפיכה ומורדים מולדבים מסתערים על הכנסייה ופותחים בירי על הנמצאים בה.
בתחילת העונה, נחשף שאלקסיס שרדה את טבח המולדבי, וכך גם מרבית אורחי החתונה, אך נלקחה בשבי על ידי המורדים שמעוניינים לחתום על עסקה עם "קולביקו".
בסופו של דבר, אלקסיס משתחררת לאחר שבלייק מסכים לשלם את דמי הכופר שלה.
במקביל, המלך גיילן נעדר ונחשב למת, אולם אלקסיס מגלה שהוא מוחזק בשבי, ודקס מסכים לעזור לה לחלץ את המלך.
השניים מתגנבים חזרה למולדביה שם הם נלכדים, אך דקס בורח ומציל את אלכסיס וגיילן.
עם חזרתם לדנוור, דקס מסרב לתת לגיילן המשותק להתאושש בביתם, בחשד שגיילן מזייף את נכותו ומנסה להכריח אותו ללכת.
כאשר אלקסיס ממהרת להגנתו, דקס הפגוע מתקרב לאמנדה.
כשדקס תופס את אלקסיס מדמיינת את עצמה כמלכת מולדביה, לבו נשבר, ובשכרותו, הוא שוכב עם אמנדה.
כשאלקסיס מגלה על כך, היא דורשת להתגרש ממנו.
בינתיים, אחותה הצעירה של אלקסיס, קסנדרה "קארס" מורל, משתחררת מבית הכלא בקראקס, ונצואלה, לאחר שנכלאה שם שנים קודם לכן לאחר תקרית בה היו מעורבים אלקסיס ומאהבה באותה התקופה, זאק פאוורס.
קארס מגיעה לדנוור ומקווה להרוויח הון באמצעות כתיבת ספר נוקב שעוסק באלקסיס וחושף את סודותיה האפלים ביותר.
אלקסיס מגלה על כך, קונה בחשאי את חברת ההוצאה לאור, ומבטלת את הוצאת הספר לאור.
בינתיים, לאחר גירושיה מדקס, אלקסיס מקווה להחזיר את בלייק לזרועותיה, אך כשהוא מסרב לנהל איתה רומן, היא מחליטה להרוס אותו אחת ולתמיד.
על מנת ליישם את החלטתה, אלקסיס טסה לאוסטרליה ומעודדת את אחיו המנוכר של בלייק, בן, לחזור לדנוור ולתבוע את חלקו בעיזבונו של אביהם המנוח.
על דוכן העדים בבית המשפט, אלקסיס מעידה עדות ובכך מסייעת לבן לקבל את השליטה על "דנוור-קרינגטון".
ברצונו לנקום, בלייק ממשכן את ביתו בתקווה להשיג שליטה על "קולביקו", אך במקום זאת מאבד גם את הבית וגם את האחזקות ואת חוזי קידוח הנפט בים סין הדרומי.
בסיום העונה, אלקסיס מודיעה לבלייק שהיא קנתה את ביתו.
זועם, בלייק אוחז בגרונה של אלקסיס בכוונה לחנוק אותה.
אלקסיס ניצלת לאחר שקריסטל מצליחה להפריד בינה לבין בלייק.
שבועות לאחר מכן, בלייק מוצא דרך להכריח את אלכסיס ובן לוותר על בעלותם על "דנוור-קרינגטון" ועל כל אחזקותיה ולהשיב אותם בחזרה לחזקתו.
בהמשך, אלקסיס קונה את העיתון "מירור", אותו היא מנצלת במטרה לפרסם ידיעות כוזבות ושליליות על בלייק ודומיניק.
במקביל, דקס, שעדיין מאוהב נואשות באלקסיס, מתחנן בפניה להינשא לו, אך היא מסרבת לו.
בלייק, אלקסיס ובן מבקרים באסדת נפט שנמצאת בדרום מזרח אסיה, אך באמצע ביקורם, פורצת שרפה במקום.
בן מציל את בלייק רגע לפני שהאסדה מתפוצצת.
בלייק מתעורר בבית החולים ללא זיכרונות מ-25 השנים האחרונות.
אלקסיס מוציאה אותו מבית החולים ומשכנעת אותו שהם עדיין נשואים.
עם זאת, כשקריסטל מוצאת אותם, זיכרונותיו של בלייק חוזרים ותוכניתה של אלקסיס נכשלת.
לקראת סוף העונה, אלקסיס עוסקת בתכנון החתונה של אדם ובת זוגו החדשה, אליה היא מגיעה עם דקס כבן זוגה; אך דקס שהתחיל לחשוד בכך שאלקסיס שוב מעוניינת בבלייק, מתווכח איתה.
נסערת, אלקסיס עוזבת את האחוזה אך בטעות גורמת לתאונת דרכים במהלכה היא סוטה מהגשר עליו היא נוסעת וצוללת אל הנהר שמתחתיו.
בתחילת העונה השמינית, זר נאה מציל את אלקסיס מטביעה בנהר.
לאחר התאששותה, אלקסיס מגלה ששמו של הזר הוא שון רואן, והשניים מתאהבים ולאחר מכן גם בורחים להינשא במקסיקו.
לאחר נישואיהם, שון מתערה בניהול "קולביקו", ומתחיל להדיר את אדם.
עם זאת, מתגלה כי שון הוא למעשה בנו הביולוגי של רב המשרתים לשעבר של אחוזת קרינגטון, ג'וזף אנדרס, שמעוניין לנקום באלקסיס ולהביא לחורבנה של משפחת קרינגטון בשם אביו (שהתאבד) ובשם אחותו, קירבי.
כחלק מתוכניתו, שון נישא לאלקסיס וניהל במקביל רומן עם לזלי קרינגטון מתוך כוונה להשמיד את משפחת קרינגטון מבפנים.
בסיום העונה, שון מופיע בפנטהאוז של אלקסיס עם אקדח בידו בכוונה להרוג אותה.
עם זאת, דקס מגיע בזמן, ובין השניים מתנהל מאבק פרוע שמסתיים במותו של שון.
בתחילת העונה, בני משפחת קרינגטון יוצאים לחפש את קריסטל, שנעלמה לאחר אירועי העונה הקודמת, במקום זאת מוצאים גופה נמצאת בקרקעית האגם הנמצא בשטח האחוזה.
הגופה מתגלה כגופתו של רוג'ר גריימס, מנהל משק האחוזה איתו אלקסיס ניהלה רומן כאשר היא ובלייק התגרשו, שעל אף היותו מת כבר 20 שנה, גופתו השתמרה הודות לטמפרטורות הקרות באגם שימרו.
בסופו של דבר, מתגלה כי פאלון בת ה-8 היא זו שהייתה אחראית למותו לאחר שירתה בו אחרי שראתה אותו מכה את אלקסיס, ואביו המנוח של בלייק היה זה שהסתיר את הגופה במכרה מתחת לאגם על מנת להגן על פאלון.
עם גילוי הגופה, מתגלה שהמכרה מלא באוצר נאצי גנוב, שהוסתר שם על ידי אביו המנוח של בלייק, ושגופתו של רוג'ר הוזזה ממקום מסתורו על ידי אדם שחיפש את האוצר.
בהמשך, מתגלה שהאיש המסתורי נשכר על ידי בת דודתה של אלקסיס, סייבל קולבי, שמבקשת לנקום לא רק בג'ייסון, בעלה לשעבר, אלא גם באלקסיס, שבגדה בה מספר פעמים בעבר.
בפרק האחרון של הסדרה, דקס מתעמת עם סייבל ואלקסיס במלון קרלטון על האופן בו השתיים ניצלו אותו לטובת היריבות והמאבקים ביניהן וזרקו אותו לאחר שנהיה חסר תועלת עבורן, ומזכיר לסייבל שהיא הרה ממנו.
אלקסיס ואדם, בתגובה, מקניטים את דקס על עובדת היותו אבי תינוקה של סייבל, ומעוררים את חמתו.
כשדקס מפנה את גבו אל אדם, זה האחרון ממהר להתקיל אותו, ודקס נופל אחורה לעברה של אלקסיס, והשניים נופלים אל מותם לכאורה מהמרפסת בזמן שאדם, סייבל ומוניקה (בתה של סייבל) המזועזעים וחסרי האונים צופים במתרחש.
שנתיים לאחר נפילתה מהמרפסת במלון קרלטון, אלקסיס (שניצלה באוויר הודות לנפילתה על דקס, ש"לא כל כך הסתדר") פוגשת את ג'רמי ואן דורן, ראש קשרי טרנס-מדיה, שמשכנע אותה שהיא צריכה לשדרג ולפתח את תחומי העסק שלה.
עם זאת, מתגלה שג'רמי עובד למעשה עבור קונסורציום בינלאומי שמעוניין להשיג שליטה על "קולביקו" ו"דנוור-קרינגטון".
כאשר אלקסיס מגלה את האמת אודות ג'רמי ומעוניינת לשים סוף לשותפותם, ג'רמי מנסה להרוג אותה, אך היא ניצלת ברגע האחרון על ידי אדם.
את עלייתה המהירה של הסדרה בדירוג נילסן עם שידור עונתה השנייה ואת תחילת עליית הסדרה למקום הראשון במצעד תוכניות הטלוויזיה הנצפות ביותר, מבקרי הסדרה זוקפים להחלטתם של הזוג שפירו להכניס את דמותה של אלקסיס לעלילת הסדרה, כמו גם לשכירת הזוג איליין ורוברט פולוק לכתיבת התסריטים.
בנוסף, ביצועיה של קולינס כאלקסיס הביאו עד מהרה לשורה של חקייניות ודמויות ששאבו השראה מדמותה של אלקסיס באופרות סבון נוספות ששודרו בפריים טיים.
בערוץ הפרשנויות של מהדורת ה-DVD של העונה הראשונה, אסתר שפירו העירה ש"כשאלקסיס נכנסה לסדרה, זה שינה את הטנור...
וככה זה עכשיו בטלוויזיה: יש לך את הנבל המסורתי שלך, ואני חושבת שזה הופך לסטנדרט אחר."
בשנת 2015, המפיק בפועל של סדרת הטלוויזיה "אימפריה", לי דניאלס, ציין כי דמותה של אלקסיס שימשה כאחת ממקורות ההשראה הבולטים ביותר במהלך פיתוח וכתיבת דמותה של קוקי ליון, אותה מגלמת טראג'י פ.
כשהם ביקרו את הסדרה, את דמותה של קוקי ליון ואת ביצועיה של הנסון, מבקרים רבים השוו בין דמויותיהן של קוקי לאלקסיס.
קולינס הייתה מועמדת לפרס גלובוס הזהב בקטגוריית "השחקנית הטובה ביותר בסדרת דרמה", בין השנים 1981 ל-1986, וזכתה בשנת 1983. בנוסף, קולינס הייתה מועמדת לפרס אמי לשחקנית ראשית בסדרת דרמה בשנת 1984. בשנת 1985, חלקה קולינס את פרס בחירת העם לשחקנית הטלוויזיה המועדפת עם שותפתה למסך, לינדה אוונס.
קולינס זכתה בפרס תלקיט אופרת הסבון בקטגוריית "הנבלים המצטיינים" בשנת 1984 ושוב בשנת 1985.
האתחול המחודש עלה לשידור לראשונה ברשת "The CW" ב-11 באוקטובר 2017. באוגוסט 2017, המפיקה הראשית סאלי פטריק הצהירה כי דמותה של אלקסיס תוצג במהלך העונה הראשונה, אך טרם לוהקה שחקנית לגילום הדמות.
בהמשך, פטריק אמרה, "ידענו שאלקסיס מגיעה עוד לפני שהתחלנו לצלם את הפיילוט, מה שאיפשר לנו לסלול את הדרך עבורה...
בנובמבר 2017, דווח על ליהוקה של ניקולט שרידן לדמותה של אלקסיס.
שרידן, שנודעה בזכות גילום דמויותיהן של פייג' מתיסון ב"נוטס לנדינג" ואדי בריט-ויליאמס ב"עקרות בית נואשות", עזבה את עולם המשחק בטלוויזיה מאז עזיבתה את "עקרות בית נואשות" בשנת 2009. על אף היותה חברה ותיקה של ג'ואן קולינס, שרידן מעולם לא צפתה בסדרה המקורית.
נשיא "The CW", מארק פדוביץ', שהיה נשיא אולפני "ABC" במהלך תקופת שידור "עקרות בית נואשות", התקשר אליה והציע לה את התפקיד בעצמו.
לדבריו, "הייתי מעריץ גדול של ניקולט כבר מאז.
היא רצתה את זה והיא תהיה נהדרת בזה." על ליהוקה, שרידן אמרה, "חשבתי ש'שושלת' היא סדרה כה מפוארת, מהנה, קאמבק עוצמתית.
זה היה בדיוק הדבר הנכון בזמן הנכון." שרידן הודתה שהיא תמיד נמשכה לגילום דמויות שמהוות את ארכיטיפ "הילדה השובבה", ואמרה, "משום מה הקהל שלי אוהב לראות אותי בתפקיד הזה.
זה מאתגר להפוך את האישה הזאת לחביבה, ואני יוצאת לעשות את זה שוב [עם אלקסיס]." ליהוקה של שרידן היה גורם מכריע בהחלטה להזמין לעונה הראשונה של הסדרה תשעה פרקים נוספים, לאחר שבתחילה הוזמנו לה רק 13 פרקים.
בינואר 2018, פדוביץ' אמר, "אני מאוכזב מהמדרוג, רציתי שהסדרה תצליח יותר, אבל אני שמח מערכי ההפקה שג'וש, סטף וסאלי מנחילים.
יש שינויים שבאים, אני נרגש לעבוד ניקולט [שרידן]...
אני מצפה שניקולט וליז [גיליס] באמת ילכו על כל הקופה בסיטואציית 'אם-בת' הזאת, ואני חושב שזה יוסיף קצת מיץ לסדרה."
בהודעה הרשמית לעיתונות, נמסר כי הדמות "תחזור במפתיע...
תאתגר את נישואיו של בלייק לכריסטל, תבקש להתאחד עם ילדיה, ותילחם לדרוש את מה ששלה." דמותה של אלקסיס הופיעה לראשונה בפרק 16, "ילדה עשירה ומסכנה", ששודר ב-23 במרץ 2018. על הופעתה של אלקסיס, פטריק אמרה:
מאוחר יותר, אמר פדוביץ' על אלקסיס בגילומה של שרידן, "ניקולט הייתה תוספת נהדרת.
היא כוח מפלג, היא הדיווה ההיא." ב-25 בפברואר 2019, הודיעה רשת "The CW" כי שרידן תעזוב את הסדרה במטרה להתמקד ב"אחריות משפחתית אישית כלשהי." בהצהרה משלה, שרידן אמרה כי היא עוזבת במטרה לבלות יותר זמן עם אמה החולה סופנית בלוס אנג'לס.
אלקסיס, בגילומה של שרידן, הופיעה לאחרונה בעונה השנייה בפרק 15, "אימהות מגוננת יתר על המידה".
לאחר עזיבתה של שרידן, אליזבת גיליס, שכבר גילמה את דמותה של פאלון קרינגטון, לקחה על עצמה את התפקיד לשלושה פרקים לקראת סיום העונה השנייה.
על מנת להסביר את הופעתה של גיליס בדמותה של אלקסיס, הקשת העלילתית שונתה ונוספה סצנה בה בנה הנקמני של אלקסיס, אדם, חוטף התקף זעם ודוחף את פניה לתוך האח הבוערת, ואז מתמרן את המנתח הפלסטי שלה כך שיגרום לה להיראות כמו פאלון.
כניסתה הזמנית של גיליס בשילוב תותבות מותאמות לתפקיד, נועדה לתת למפיקים זמן למצוא מחליפה מתאימה לשרידן.
פטריק הסבירה כי הידיעה על עזיבתה של שרידן הייתה פתאומית, אך המפיקים לא רצו למהר להחליפה ו"להתפשר על שלמות תהליך הליהוק".
פטריק אמרה, "יש לנו צוות שחקנים מדהים ורצינו להוסיף מישהי מהקליבר שלהם לתפקיד הזה.
רצינו לקחת את הזמן שלנו עם התהליך." על ההחלטה לתת לגיליס לגלם את אלקסיס, פטריק הוסיפה: "ברוח 'שושלת' המקורית, פשוט הלכנו על הטוויסט הגדול ביותר האפשרי כמחווה לליהוקים הכפולים ולכפילים שהיו להם בסדרה המקורית." על כניסתה הזמנית לגילום דמותה של אלקסיס, גיליס אמרה:
על חיקוי המניירות של שרידן, גיליס אמרה, "יש לה קצב מאוד ספציפי בטון שבו היא מדברת, צורת דיבור שלקח לי דקה לוודא שזה נכון...
אני מקווה שהיא אוהבת את זה.
באמת ניסיתי לעשות את המיטב המוחלט שלי." גיליס ציינה," גרנט שואו לא היה יכול אפילו להסתכל עליי...
הוא היה מסתובב באי-נוחות מוחלטת.
זה כנראה היה החלק האהוב עלי מכל הסצנות שצילמתי [כאלקסיס].
הביצועים שלו [בסצנות ההן] כל כך מצחיקות ורציניות, כי באמת היה לו לא כל כך נעים." גיליס הסבירה כי התפקיד דרש ממנה לעטות תותבות, שנדרשו חמש שעות לשים עליה וכ-45 דקות להסיר ממנה.
על אף שגיליס העידה שהיא נהנתה מהתפקיד הכפול ותעשה זאת שוב אם היא תתבקש לעשות זאת, היא ופטריק הסכימו שהדבר מאתגר מבחינת ההפקה.
ריד גאודנס מהאתר "Hidden Remote" אמר כי "הטייק של אליזבת גיליס על דמותה של ניקולט שרידן ראויה לפרס אמי." אנדי סוויפט מהאתר "TVLine" כינה את אלקסיס בגילומה של גיליס כ"תפקיד של פעם בחיים".
באוקטובר 2019, אמר המפיק בפועל החדש של הסדרה, ג'וש ריימס, "ברור שמדובר באלקסיס וזו 'שושלת', אז אני יכול לדמיין שהיא עשויה להופיע בשלב מסוים." מספר ימים לאחר מכן, הוכרז כי איליין הנדריקס לוהקה לגילום דמותה של אלקסיס ותהיה חלק מצוות השחקנים הראשי עם הופעתה הראשונה.
בהודעה רשמית לעיתונות שנמסרה מטעם רשת "The CW", צוין כי "אלקסיס חזרה לאטלנטה, עם מראה חדש, גבר חדש והמון חשבונות ליישב".
על הופעתה של הנדריקס, הצהיר שותפה לסדרה, אדם הובר, "היא מביאה אנרגיה חדשה ל[תפקיד], היא נרגשת להחיות את הדמות הזו ולהפוך אותה לשלה ולא להתחיל ממה שעשתה ניקולט [שרידן] או מה שעשו השחקנים בסדרה המקורית" הנדריקס הופיע לראשונה כאלקסיס בפרקה השמיני של העונה השלישית, "המשפט הסנסציוני של בלייק קרינגטון".
לדבריה, "[המפיקים] עודדו אותי להפוך את הדמות לשלי, וזה מה שעשיתי", ותיארה את הופעתה כ"חזרה ל'שושלת' המקורית, תוך כיבוד הטון של מה שקורה עכשיו." והוסיפה, "אני פשוט מוכנה להיות חסרת רחמים...
אני מוכנה להעלות את הכל באש."
שרידן כינתה את אלקסיס "כוח שיש להיזהר מולו", והסבירה כי אלקסיס היא אישה מסובכת שמונעת מכוח, כסף ומהדיכוטומיה שנמצאת בלב רצונה הגדול להגן על ילדיה על מנת שיפרחו, שחזרה במטרה לתבוע לעצמה את שני ילדיה ולעזור להם בדרך אחרת ממה שהכירו.
שרידן אמרה כי אלקסיס היא "באמת אמא אוהבת", אם כי לפעמים היא אובדת במהלך חיפוש אחר כוח או מניפולציה.
על יחסיה עם פאלון, שרידן ציינה, "פאלון קרינגטון היא נועזת, ועם חזרתה של אמה היא פוגשת ביריבה שגדולה ממנה פי עשרה.
לאלקסיס יש את הניסיון והחוכמה שמגיעים עם הגיל.
עם כמה שהיא כל כך מבריקה כמו בתה, היא נמצאת עכשיו בצרות.
כשהיא מנסה לאזן את יחסיה עם פאלון, זה מחשמל." על מערכת יחסיה של אלקסיס עם בעלה לשעבר, שרידן אמרה,"אלקסיס ובלייק היו באמת נפשות תאומות בנקודת זמן מסוימת, אך היחסים ביניהם היו רצופי קשיים.
יש להם דינמיקה סוערת מאוד שמעידה על התשוקה שעדיין קיימת."
כשהיא תיארה את אופייה של אלקסיס, הנדריקס אמרה, "אני באמת חושבת על מה שמניע את אלקסיס.
היא שורדת, והיא אוהבת את ילדיה.
עם שני האלמנטים האלו לבדם, היא תעשה הכל לכל אחד בכל מקום ובכל זמן." כשהיא הסבירה את נישואיה הפתאומיים של אלקסיס לג'ף קולבי, הנדריקס אמרה "הם מכריזים בפני העולם שהם מאוהבים אחד בשנייה, אבל מובן שאף אחד לא מאמין להם.
ריימס הסביר את הווידוי של אלקסיס: "זה אמיתי.
היא לא נכנסה לנישואים ההם בציפייה לחבב את ג'ף.
זה היה סידור עסקי גרידא, אבל היא כן אוהבת – כמו שאמרה – להיות גברת קולבי.
היא אכן פיתחה כלפיו רגשות, וכשהיא תופסת את ג'ף עם מיה זה אכן פוגע בה יותר ממה שציפתה שיפגע."
אלרגי למפלצות (באיטלקית: Monster Allergy) היא סדרת טלוויזיה מונפשת איטלקית-צרפתית-גרמנית, מסוגת הרפתקאות, קומדיה ופנטזיה, שמבוססת על קומיקס איטלקי בעל אותו שם מאת קטיה סנטומו, פרנצ'סקו ארטיבאני, אלסנדרו ברבוצ'י וברברה קאנפה.
הסדרה בוימה על ידי איג'יניו סטראפי, והופקה בקופרודוקציה על ידי Rainbow S.p.A ו-Rai Fiction האיטלקיות, Futurikon ו-M6 הצרפתיות ו-ZDF הגרמנית.
הסדרה, אשר הופקו לה שתי עונות שכל אחת מהן כוללת 26 פרקים באורך 24 דקות, שודרה בהתחלה בערוץ Rai 2 באיטליה בדיבוב איטלקי, ולאחר מכן שודרה בערוץ M6 בצרפת בדיבוב צרפתי ובערוץ KiKa בגרמניה בדיבוב גרמני.
העונה הראשונה של הסדרה שודרה במקור החל מ-19 בדצמבר 2005 עד 20 בינואר 2008, והשנייה שודרה במקור החל מ-27 בדצמבר 2008 עד 18 באוגוסט 2009. בישראל הסדרה שודרה בדיבוב עברי בערוץ הילדים החל משנת 2006 עד 2009.
הסדרה זכתה לאהדה רבה מהצופים, ובהשארתה הופקו פרקי ספיישל, סרטי טלוויזיה, בגדים, משחק וידאו, אלבום מדבקות אספנות, DVD ועוד.
הסדרה מתרחשת בעיר עתיקה המאוכלסת במפלצות בלתי נראות, כאשר היחיד שיכול לראות אותן הוא הילד הצעיר זיק.
זיק יכול לראות אותן מפני שהוא אלרגי אליהן, וכאשר כל פעם שהן בסביבה הוא מתחיל להתעטש ולראות אותן.
ישנם מפלצות טובות אליהן הוא מתחבר, יחד עם אלנה, חברתו הטובה ביותר, וטימותי מות', חתולו המדבר, כאשר יחד הם עוברים הרפתקאות וצוברים חוויות מעניינות.
כמו כן, ישנן מפלצות רעות, בהנהגת מגנה-קט, אשר רוצות לנקום בעיר לאחר שגורשו ממנה עקב עבירה על החוקים, בהן החבורה נלחמת.
זיק – ילד צעיר בעל אלרגיה למפלצות, דבר שבעזרתו הוא יכול לראות אותן.
אלנה – חברתו הטובה ביותר של זיק.
טימותי מות' – חתולו המדבר של זיק.
יכול לירות קרני אור מהפה והעיניים.
בומבו – מפלצת טובה אדומה שחיה בביתו של זיק.
הוא אוהב לאכול את נעליו של זיק, ובוכה בעת דיאטה.
גרטה – אמו של זיק.
זוב – אביו של זיק.
תיאו – סבו של זיק שגר בביתו בתור רוח רפאים.
טסה – סבתו של זיק שגרה בביתו בתור רוח רפאים.
מגנה-קט – מפלצת שרוצה לנקום בעיר לאחר שגורש ממנה.
הדיבוב העברי בעונה הראשונה בוים על ידי הדס מוזס, והופק על ידי אופיר שורד, ואילו בעונה השנייה בוים על ידי אפרת קרצמן, והופק על ידי לי יפה.
שם הדמותמדבב/ת באיטלקיתמדבב/ת בעבריתזיקמוניקה וורדגל שמי (עונה 1)לורן סביר (עונה 2)אלנהשירה נאורטימותי מות'אוליביירו דינליגלעד קלטרגרטהאלסנדרה קורומפאיהילה מערביזובאנדראה וורדמולי שולמןבומבופייטרו אובלדידביר בנדקתיאואוהד שחרטסהקתרינה רוצ'ירהסיון שביטמגנה-קטרוברטו דראגטייורם יוספסברג
בנוסף דיבבו בדיבוב העברי בשתי העונות יגאל מזרחי, מיכל מוכתר, נעמי פורמן ואמנון וולף.
בעונה הראשונה דיבבו גם הדר שחף-מעיין, עמית טולדנו ותמיר גינזבורג, ואילו בעונה השנייה דיבבו גם איטן גרינברג, איתי רוזנר, אפרת קרצמן, זיו מאיר, טליה ברקאי, עדי קוזלובסקי, עמיחי בר טוב ורועי ניב.
עונהמספר פרקיםתקופת שידור מקורית שידור ראשוןשידור אחרוןפיילוט31 בינואר 200912619 בדצמבר 200520 בינואר 200822627 בדצמבר 200818 באוגוסט 2009
הסדרה הופקה על ידי Rainbow S.p.A, חברת הפקה איטלקית שנוסדה בשנת 1995 על ידי איג'יניו סטראפי, בשיתוף עם Rai Fiction האיטלקית, Futurikon ו-M6 הצרפתיות ו-ZDF הגרמנית.
זוהי הסדרה הרביעית שהחברה הפיקה, כאשר היא הראשונה שלא בעלת עלילה מקורית, אלא מבוססת על קומיקס איטלקי בשם "אלרגי למפלצות" מאת קטיה סנטומו, פרנצ'סקו ארטיבאני, אלסנדרו ברבוצ'י וברברה קאנפה.
ייצור הסדרה היה כשנתיים וחצי, כאשר עלותו עלתה כ-6.3 מיליון יורו.
לסדרה הופקו שתי עונות שכל אחת מהן כוללת 26 פרקים באורך 24 דקות, כאשר הן שודרו החל משנת 2005 עד 2009. באיטליה הסדרה שודרה בערוץ Rai 2 בדיבוב איטלקי, בצרפת הסדרה שודרה בערוץ M6 בדיבוב צרפתי ובגרמניה הסדרה שודרה בערוץ KiKa בדיבוב גרמני.
בישראל הסדרה שודרה בדיבוב עברי בערוץ הילדים.
הזכויות לשידור הסדרה בארצות הברית נרכשו על ידי Warner Bros.
Television Studios, אשר שידרה אותה ברצועת השידור Kids' WB בערוץ The WB בדיבוב אנגלי, עם סצנות שנערכו או נחתכו בגלל מגבלות זמן ובשל צנזורה.
הסדרה זכתה לאהדה רבה מהצופים, ובהשארתה הופקו פרקי ספיישל, סרטי טלוויזיה ו-DVD, כמו כן נמכרו בגדים ואלבום מדבקות אספנות.
לסדרה היה גם שיתוף פעולה עם פררו, חברת ממתקים, שהוסיפה בובות בהשראת הסדרה בביצת קינדר, אחד ממוצרי החברה.
כמו כן היא הוסיפה משחק וידאו שזכה להצלחה רבה.
בשנת 2011 נוסד פארק השעשועים Rainbow Magicland ברומא, אשר הייתה בו אטרקציה המוקדשת לסדרה.
אמילי אשבי בביקורת על הסדרה באתר "Common Sense Media" כתבה ש"אלימות מצוירת היא דבר שבשגרה לאורך כל התוכנית".
אלר קולטריין קיני סלמון הוא שחקן ודוגמן אמריקאי.
קולטריין נולד באוסטין, טקסס לג'נבייב (לבית קיני), מטפלת בעזרת סוסים לאנשים אוטיסטים, ולברוס סלמון, מוזיקאי.
הוריו התגרשו כשהיה בן תשע, ואמו נישאה שוב לאחר מכן.
אחותו למחצה של קולטריין, אוולין, נולדה כשהוא היה בן אחת עשרה.
ב-2001, בגיל שש, לוהק קולטריין על ידי הבמאי ריצ'רד לינקלייטר לתפקיד בסרט הקולנוע "התבגרות" סרט התבגרות אמריקאי שכתב וביים לינקלייטר.
הסרט יצא לאקרנים ב-2014 ועלילתו עוקבת אחר סיפור התבגרותו של ילד בטקסס מגיל 6 ועד כניסתו למכללה.
בסרט מככבים לצד קולטריין פטרישה ארקט, אית'ן הוק ולורליי לינקלייטר.
הסרט צולם על פני 12 שנים במהלכן השחקנים הראשיים מתבגרים בדומה לדמויות אותן הם מגלמים.
קולטריין זכה בשנת 2014 בפרס איגוד מבקרי הקולנוע האמריקאי בקטגוריית השחקן הצעיר הטוב ביותר.
הסרט זכה בשלושה פרסי גלובוס הזהב: לסרט הטוב ביותר, לבמאי הטוב ביותר ולשחקנית המשנה הטובה ביותר (ארקט), היה מועמד לשישה פרסי אוסקר וזכה בפרס לשחקנית המשנה הטובה ביותר.
במהלך ילדותו של קולטריין, הוא הופיע גם בסרטים נוספים, בהם תפקיד קטן בסרטו של לינקלייטר משנת 2006, "פאסט פוד".
בשנת 2016, כיכב קולטריין בסרט הדרמה "בארי" אודות ברק אובמה, שהוקרן בבכורה בפסטיבל הסרטים הבינלאומי בטורונטו.
בשנה שלאחר מכן, הוא שיחק עם אמה ווטסון בעיבוד הקולנועי של הבמאי דייב אגרס לרומן "המעגל", אשר הוקרן לראשונה בפסטיבל הסרטים טרייבקה.
קולטריין הוא גם דוגמן המיוצג על ידי סוכנות דוגמנות.
בין היתר הופיע במגזיני אופנה בהם מגזין ווג לגברים.
קולטריין משתמש בכינוי גוף "Singular they" (כינוי גוף לא ממוגדר) קולטריין דיבר על חוסר הנוחות שלו עם תפקידים מגדריים בינאריים: "בשבילי התיחום המגדרי הבינארי תמיד הרגיש כמו...
מצמרר, כמו הדמות הזו שאני צריך לשחק."
שנה סרט תפקיד הערות 2002 הגונב מגנב אדיוט ארל קרסט הצעיר 2006 פאסט פוד ג'יי אנדרסון 2009 Hallettsville טיילר ג'נסן הצעיר 2014 התבגרות מייסון אוונס ג'וניור.
צולם בין השנים 2002–2013 2016 בארי ויל 2017 המעגל מרסר רגאלדו The Last Movie Star שיין מקאבוי Blood Money ויקטור 2018 The Man Who Killed Hitler and Then the Bigfoot פקיד קבלה 2019 ליל קיץ (אנ') ג'יימסון פורד2020The Get Together"פנים מקועקעות"2021גנבי כל העולם (אנ')דיןTBADrownedילדThe Weird Kidzוייטדיבוב
אלרגיה לביצים היא בין האלרגיות הנפוצות ביותר למזון, הכוללות אלרגיה לחלב, אגוזים, סויה, שומשום, חיטה, דגים, רכיכות ובוטנים.
האלרגיה מתבטאת בתגובה של מערכת החיסון כתוצאה מחשיפה לאלרגנים, שהם חלבונים המצויים בביצים.
לרוב, אלרגיה לביצים מופיעה בינקות, עם שכיחות של כ-1% בקרב ילדים בני שנתיים באירופה.
ברוב המקרים, האלרגיה חולפת עד גיל ההתבגרות ובקרב מבוגרים שכיחותה נמוכה והיא מוערכת בכ-0.1%.
אלרגיה לביצים בקרב ילדים מלווה בדרך כלל באקזמה מסוג אטופיק דרמטיטיס ותסמינים כמו גודש באף ונזלת.
תגובות חמורות לאלרגיה זו יכולות להיות מלוות בתסמינים נשימתיים כמו שיעול, קשיי נשימה, נפיחות באזור הגרון, אנפילקסיס, חנק, הקאות, שלשולים, איבוד נוזלים והתייבשות, לחץ דם גבוה או חיוורון.
ילדים בעלי אלרגיה לביצים בשילוב אטופיק דרמטיטיס נוטים יותר לפתח אסתמה, שילוב שמביא לסיכון גבוה יותר לתגובות אלרגיות קשות.
תגובה אלרגית לביצים מתרחשת כתוצאה מחשיפה למזונות המכילים חלבוני ביצים.
חומרת התגובה תלויה בכמות חלבוני הביצה ובמידת הבישול, כאשר חלבון ביצה גולמי הוא גורם משמעותי יותר לתגובה אלרגית לעומת חלבון ביצה מבושל.
בישול חלבון הביצה עשוי לשנות את מבנה החלבון ובכך להפחית את האלרגניות שלו.
התפתחות האלרגיה תלויה בנטייה גנטית וכן בגורמים גאוגרפיים וסביבתיים.
מקובל כי חשיפה מוקדמת של תינוק לביצים עשויה למנוע התפתחות של האלרגיה בשלב מאוחר יותר בחיים.
אלרגיה לביצים עלולה להופיע יחד עם אלרגיות אחרות למזון, לרוב אלרגיה לחלב פרה ואלרגיה לבוטנים.
פעוטות המאובחנים עם אלרגיה לביצים הם בעלי סיכון מוגבר לפתח אלרגיה נוספת לבוטנים, לעומת פעוטות שלא מאובחנים עם אלרגיה לביצים.
הסוג השכיח ביותר של אלרגיה לביצים נובע מתגובה חיסונית הגורמת להופעת התסמינים האופייניים.
התגובה מתווכת על ידי נוגדני IgE כתוצאה מחשיפה לחלבונים המצויים בביצים.
ישנם חמישה חלבונים אלרגניים עיקריים המצויים בביצה (Gal d 1-5).
רוב החלבונים האלרגניים מצויים בחלבון הביצה והם כוללים אובומוקואיד (Gal d 1), אובלבומין (Gal d 2), אובוטרנספרין (Gal d 3) וליזוזים (Gal d 4).
אף על פי שאובלבומין הוא החלבון העיקרי, אובומוקואיד הוא האלרגן העיקרי בשל עמידותו היחסית בפני חום ואנזימי עיכול.
האלרגן העיקרי בחלמון הביצה הוא אלפא-ליבטין (Gal d 5).
חלבוני הביצה עשויים לעורר גם תגובות אלרגיות שאינן מתווכות על ידי נוגדני IgE, אלא על ידי תאי מערכת החיסון.
ישנן גם תגובות אלרגיות משולבות בתיווך IgE וללא תיווך IgE.
תגובות אלה מתרחשות לרוב כמה שעות לאחר החשיפה ומעורבות בדרך כלל בדלקת עור אטופית ומחלות קיבה ומעיים.
אבחון אלרגיה לביצים כולל סקירת הרקע הרפואי של הנבדק וכמה בדיקות שונות.
הבדיקות כוללות מבחן דקירה עורית , בדיקת נוגדני IgE ספציפיים, בדיקת מדבקה עורית וחשיפה מבוקרת והדרגתית לאלרגן דרך הפה.
שילוב של כמה בדיקות מסייע לאבחון ודאי יותר של האלרגיה.
טיפול והתמודדות עם אלרגיה לביצים נעשים בהתאם להנחיות הרופא.
הימנעות מצריכת מזון המכיל ביצים היא הדרך הטובה ביותר להימנע מתגובות אלרגיות, אולם מכיוון שביצים הן מרכיב הנפוץ במוצרי מזון רבים, דיאטה נטולת ביצים עשויה להיות מאתגרת.
בנוסף, חלבוני ביצה עשויים להימצא במזונות שונים שאינם מכילים בדרך כלל ביצים, בעקבות חשיפה בעת הכנתם במטבחים כמו מסעדות ומאפיות או בשל זיהום צולב.
מקור נוסף לחשיפה לחלבוני ביצה הוא השימוש שלהם כחומרי הצללה במוצרי מזון כמו מרקים, יין ומשקאות אלכוהוליים.
על אנשים המאובחנים כאלרגיים לביצים להצטייד באופן תמידי עם אנטיהיסטמין המתאים לנטילה דרך הפה, במקרה של חשיפה לביצים במזון.
במקרים נדירים בהם ילדים סובלים מתגובות אלרגיות קשות המלוות בהיצרות דרכי הנשימה או ביתר לחץ דם, יש צורך בשימוש בזריקות לשימוש עצמי של אדרנלין בהישג יד באופן קבוע.
בנוסף, על האלרגיים לביצים ובני משפחותיהם לקבל הדרכה מקצועית באופן שוטף על אופן השימוש בתרופות חירום אלה במקרים של חשיפה לביצים.
כמו כן, ילדים בעלי אלרגיה לביצים המאובחנים גם כאסתמטיים זקוקים לטיפול מונע קבוע של קורטיקוסטרואידים בשאיפה ואף שימוש בזריקה עצמית של אדרנלין במקרי חשיפה.
אלרגיה לביצים חולפת לרוב באופן ספונטני אצל ילדים רבים במשך מספר שנים עד גיל הבגרות.
לרוב, אצל ילדים בעלי אלרגיה קלה או מתונה יש נטייה גבוהה יותר לכך שהאלרגיה תחלוף.
הזמן שבו אלרגיה לביצים חולפת משתנה בין אדם לאדם ולכן יש להעריך באופן אינדיבידואלי את העיתוי וההתאמה של חשיפה הדרגתית לביצים.
כמו כן, ילדים מפתחים סבילות לביצים מבושלות מהר יותר לעומת ביצים לא מבושלות.
בניגוד לאלרגיה אצל ילדים, אצל אלרגיים שאובחנו בגיל בוגר היא נוטה להימשך.
חיסונים לשפעת ולקדחת צהובה מיוצרים בביצים מופרות ולכן מכילים כמות נמוכה של חלבוני ביצה.
במקרים של אלרגיה חמורה לביצים, מתן החיסון צריך להיעשות לאחר בירור רפואי ותחת השגחה.
חיסוני חצבת, חזרת ואדמת (MMR) מכילים כמות נמוכה יותר של חלבוני ביצה שאינה גורמת לתגובה אלרגית ולכן חיסונים אלו נמצאו כבטוחים לבעלי אלרגיה לביצים.
אלקסר דה קולון (בספרדית: Alcázar de Colón; מילולית: הארמון של קולומבוס) הוא (סגנון בנייה אירופי) הראשון שנבנה באמריקה.
הוא ממוקם בעיר הקולוניאלית של סנטו דומינגו, הרפובליקה הדומיניקנית והוא אתר מורשת עולמית של אונסק"ו.
הארמון, שנבנה בסגנון גותי ברובו עם השפעות רנסאנס, נבנה בין השנים 1511–1514, אך נהרס באמצע המאה ה-18 ונותר נטוש עד 1957, אז שוחזר ומשמש מוזיאון.
הארמון שימש כבית המגורים של דייגו קולומבוס, בנו הבכור של כריסטופר קולומבוס וילדיו נולדו שם.
דייגו קולומבוס מת בספרד בשנת 1526, אך אלמנתו, מריה אלוורז דה טולדו (María Álvarez de Toledo), התגוררה בארמון עד מותה בשנת 1549. שלושה דורות של משפחת קולומבוס התגוררו בארמון, ייתכן שעד סוף המאה ה-16.
אלקסר דה קולון נבנה בין השנים 1511–1514 על פי תכנון של מבנה קיים במנסרה דה אבחו (Mancera de Abajo), בסלמנקה שבספרד.
לא ידוע מי תכנן את הארמון.
הוא בנוי בעיקר בסגנון גותי, הוא כולל גם כמה אלמנטים רנסאנסיים, במיוחד בארקדות שלו.
כמה מהכובשים הספרדים המפורסמים ביותר, כמו הרנאן קורטס ופדרו דה אלוואראדו, ביקרו בבית.
בתחילת האימפריה הספרדית, האחוזה שימשה בסיס לתכנון משלחות כיבוש וחקירה רבות.
בשנת 1586 בזז סר פרנסיס דרייק את הארמון.
מאז ובמשך כ-200 שנה הייתה הבעלות על הארמון נושא לוויכוחים רבים.
ככל שפחתה השפעתו של המושל הכללי של סנטו דומינגו, הבית איבד את חשיבותו ומצבו התדרדר, עד שננטש לחלוטין באמצע המאה ה-18.
כמאה שנה לאחר מכן, בשנת 1870, הוכרז המבנה כאנדרטה לאומית, וממשלת הרפובליקה הדומיניקנית שיפצה אותו.
השיקום נמשך בין השנים 1955–1957 ו-1957 ובסופו הוכרז המקום כמוזיאון עם 22 חדרים (מתוך 55 שהיו במקור) מלאים ברהיטים תקופתיים ויצירות אמנות.
אוסף שטיחי הקיר של הארמון, כולל יצירות מהמאות ה-15 עד ה-17, שחלקן יוצרו מכרטושים שיצר שארל לה ברן.
האלקסר הוא המוזיאון המתויר ביותר בסנטו דומינגו.
אלרגיה לדגים היא סוג של אלרגיה למזון, הנגרמת מרגישות יתר לחלבונים הנמצאים בדגים.
התסמינים יכולים להופיע במהירות או בהדרגה ותוך שעות עד ימים.
התסמינים עשויים לכלול אנפילקסיס, מצב שעלול לסכן חיים הדורש טיפול באפינפרין.
תסמינים אחרים עשויים לכלול דלקת עור אטופית או דלקת בוושט.
דגים הם אחד משמונת האלרגנים הנפוצים במזון, האחראים ל-90% מהתגובות האלרגיות למזונות: חלב פרה, ביצים, חיטה, פירות ים, בוטנים, אגוזי עץ, דגים ופולי סויה.
אלרגיה לדגים נוטה להופיע לראשונה אצל ילדים בגיל בית ספר ולהימשך גם בבגרות.
גורמים מנבאים חזקים להתמשכות האלרגיה בבגרות הם אנפילקסיס, רמה גבוהה של אימונוגלובולין E (IgE) ספציפי לדגים ותגובה חזקה לבדיקת דקירת העור.
לא ברור אם הכנסת דגים מוקדמת לתזונה של תינוקות בגילאי 4–6 חודשים מפחיתה את הסיכון להתפתחות מאוחרת יותר של אלרגיה לדגים.
הופעת אלרגיה לדגים בבגרות שכיחה בקרב עובדים בתעשיית דיג ועיבוד דגים.
סימנים לאלרגיות למזון נראים בדרך כלל לאחר דקות עד שעות.
התסמינים עשויים לכלול פריחה, סרפדת, גירוד בפה, בשפתיים, בלשון, בגרון, בעיניים, בעור או באזורים אחרים, נפיחות בשפתיים, בלשון, בעפעפיים או בכל הפנים, קושי בבליעה, נזלת או גודש, קול צרוד, צפצופים, קוצר נשימה, שלשולים, כאבי בטן, סחרחורת, עילפון, בחילות או הקאות.
תסמיני האלרגיות משתנים מאדם לאדם וממקרה למקרה.
תגובה אלרגית שעלולה להיות מסכנת חיים, מאופיינת במצוקה נשימתית, היא באה לידי ביטוי בצפצופים, קשיי נשימה וכיחלון, פגיעה במחזור הדם שיכולה לכלול דופק חלש, עור חיוור ועילפון.
ללא טיפול, התגובה הכוללת יכולה להוביל להתרחבות כלי דם, העלולה לגרום ללחץ דם נמוך, אנפילקסיס.
אבחון אלרגיה לדגים מבוסס על היסטוריית התגובות האלרגיות של האדם, בדיקת תבחיני עור ובדיקת נוגדני IgE בדם ספציפי לדגים.
מחקרים מצביעים על כך שחשיפה מוקדמת למזונות אלרגניים ובכלל זה דגים, עוד לפני גיל חצי שנה, יכולה להפחית משמעותית את הסיכון לפתח אלרגיה למזון.
הטיפול באכילה מקרית של מוצרי דגים על ידי אנשים אלרגיים משתנה בהתאם לרגישות האדם.
ייתכן שיעשה טיפול באמצעות אנטיהיסטמין כגון דיפנהידרמין.
לעיתים יינתן פרדניזון כדי למנוע תגובת רגישות יתר מסוג I בשלב מאוחר.
תגובות אלרגיות קשות (אנפילקסיס) עשויות לדרוש טיפול במזרק אפיפן שהוא מכשיר הזרקה המיועד לשימוש על ידי כל אדם כאשר נדרש טיפול חירום.
בניגוד לאלרגיות לחלב וביצים, אלרגיה לדגים נמשכת בדרך כלל גם בבגרות.
אין טיפול נגד אלרגיה לדגים, בשונה ממזונות אחרים.
אלרי קווין Ellery Queen - שם עט לשני סופרים אמריקאים פרדריק דנהי (Frederick Dannay; 1905–1982) ומנפרד ב.
גיבור ספריהם שאף הוא נקרא אלרי קווין הוא בלש הפועל בעיר ניו יורק ופותר תעלומות רצח מסובכות במיוחד.
הבלש אלרי קווין נחשב כבלש הספרותי האמריקאי המובהק ביותר בסוגת "מי עשה זאת" (whodunit).
משנות השלושים ועד שנות השבעים של המאה העשרים נכתבו כ-90 ספרים בסדרה זאת.
במשך השנים 1935 עד 1971 הופקו בארצות הברית 9 סרטי קולנוע על פי ספרי אלרי קווין.
במסגרת פרס אדגר המוענק כל שנה על ידי "אגודת סופרי המסתורין של אמריקה" (Mystery Writers of America), אחת מקטגוריות המשנה היא "פרס אלרי קווין", המוענק ליוצרים בתחום ספרות המתח, הכותבים ספריהם בעבודת צוות.
עד שנות החמישים של המאה העשרים לשניים היה כתב עט שבו פרסמו סיפורים קצרים של סופרי מתח.
אותם סופרים גם היו בתוך החבורה של אלרי קווין שנקראה Queen's Quorum
באפריל 1960 הוקם במסגרת רשות השידור, לצד קול ישראל, ערוץ רדיו מסחרי שנקרא "הגל הקל" שהפך לימים לרשת ב'.
הגל החל לשדר תוכניות בידור ומוזיקה פופולרית והנהיג לראשונה בישראל שידורי פרסומת הגל החל גם לשדר תסכיתי מתח.
אחת מסדרות התסכיתים הראשונות ששודרו בו הייתה "הרפתקאותיו של אלרי קווין".
הראשונה בהן היה "ציפורני הדרקון" לפי ספרו של אלרי קווין The Dragon's Teeth מ-1939.
מספרי אלרי קווין שתורגמו לעברית
רבים מספרי אלרי קווין תורגמו לעברית ובהם:
אינספקטור קווין חוקר, תרגם: מירון אוריאל, הוצאת מ.
האיש שגנב את שקספיר, תרגם: חיים גיבורי, הוצאת מ.
האיש שחזר מהעבר, תרגם: חיים גיבורי, הוצאת מ.
אשה או מוות, תרגם: אברהם בן שחר, הוצאת מ.
הבית על אם הדרך, תרגם: יהודה הראל, הוצאת מ.
הגופה בחלון הראווה, תרגם: יואב פרידמן, הוצאת מ.
ד"ר בראון במלכודת, תרגם: אבידוב וינברג, הוצאת מ.
המוות בחדר הנעול, תרגם: אריה חשביה, הוצאת מ.
מי רצח את ג'סיקה פוקס?, תרגם: דוד פרנק, הוצאת מ.
מי רצח בשלג?, תרגם: א.
מסתרי הגופה שנעלמה, תרגמה: הניה אופנהים, הוצאת מ.
מסתרי הדלת הנעולה, תרגמה: עדה רייס, הוצאת מ.
אלש (בוולנסית: Elx) או אלצ'ה (בספרדית: Elche) היא עיר בדרום-מזרח ספרד, במחוז אליקנטה שבקהילה האוטונומית של ולנסיה.
היא סמוכה לעיר אליקנטה ולים התיכון.
דרך העיר זורם נהר וינלופו (Vinalopó).
יש במקום שרידים ארכאולוגיים רבים, חלקם מתוארכים לאלף החמישי לפנה"ס.
היישוב הגדול הראשון במקום הוקם במאה ה-5 לפנה"ס בידי האיברים, שיצרו את הפסל המפורסם Dama d'Elx (הגבירה מאלש) המוצג במוזיאון הלאומי לארכאולוגיה במדריד.
מאוחר יותר נכבשה בידי הקרתגנים, היוונים והרומאים, שכינו אותה Ilici.
בתקופה הויזיגותית ישב בה בישוף.
בתקופה המוסלמית איבדה מעט את חשיבותה.
חיימה הראשון מאראגון כבש אותה ב-1264.
החקלאות תופסת עדיין חלק משמעותי בכלכלת העיר, אך היום ייצור הנעליים הוא הענף הכלכלי העיקרי.
בעיר פועלת קבוצת כדורגל בשם מועדון כדורגל אלצ'ה.
חורש הדקלים באלש (Palmerar d´Elx), הגדול באירופה, הוכרז כאתר מורשת עולמית על ידי אונסק"ו.
בעיר מועלית ב-14 באוגוסט וב-15 באוגוסט מדי שנה הצגה דתית חשובה בשם "מיסטרי ד'אלש" (Misteri d´Elx), המתארת את חייה של מריה.
על פי כתובת ביוונית ברצפת פסיפס שנחשפה ב-1905 בחפירות ארכאולוגיות ב-L'Alcúdia, סמוך לאלש מדרום, משערים כי במקום התקיים בית כנסת במאות השלישית עד החמישית ובאתרו נבנתה לימים כנסייה נוצרית.
מתקופת הכיבוש המוסלמי אין ידיעות על יישוב יהודי במקום.
החל מ-1263 מופיעים שמות של נושאי משרה יהודים בהקשר לעיר אלש, בהם אסטרוק בונסיניור מברצלונה, מתורגמן שפעל באלש, ודון יצחק אבן וקאר, רופא ובעל קרקעות בסביבת העיר.
ב-1308 היה יהודי אחראי לגביית המס מן העדה המוסלמית, והמוכס אברהם בן בחיי פעל באלש בשנות ה-80 של המאה ה-14. הסבֿרה בדבר שרידי בית כנסת יהודי בתשתית "הבסיליקה של אלש" נתונה בוויכוח מתמשך.
אלריק ממלינבונה הוא ספר פנטזיה שנכתב על ידי הסופר הבריטי מייקל מורקוק.
עלילת הספר עוקבת אחרי אלריק ממלינבונה, בעל עיני הארגמן, שליט מלינבונה, ומסעו בשאול ומחוצה לו.
הספר תורגם לעברית על ידי אינגה מיכאלי ויצא לאור בהוצאת "ינשוף", בשנת 2005.
הספר הוא חלק מסדרה של ספרים ונובלות פרי עטו של מורקוק העוסקים בדמותו של אלריק ומסעותיו.
ספרים אחרים שתורגמו לעברית הם "אלריק בים הגורל", "גורלו של הזאב הלבן", "מגילת החרבות", "חרב השאול", ו-"אבי-סער".
עלילת הספר מתחילה באימריר, העיר האחרונה שנותרה במלינבונה.
אימריר מהודרת בבניינים יפהפיים בעלי סגנון בנייה ייחודי ומיוחד, והיא גם בירתה של מלינבונה, המדינה העתיקה ביותר בעולם.
שליט מלינבונה, אלריק, הוא גיבור הספר.
עלילת הספר עוסקת תחילה בבגידה של דודנו של אלריק, ירקון, באלריק עצמו, תוך כדי שהוא בוגד באלריק, ולוקח לעצמו את "כס האודם" - המלוכה על מלינבונה.
יחד עם "כס האודם", לקח ירקון גם את אהובתו של אלריק, סימוריל.
מסעו של אלריק למצוא נקמה בדודנו ירקון התחיל לאחר שירקון בגד בו והשליכו לים.
אלריק מצא עצמו בממלכת השדים, כשהוא מחפש את הנקמה.
בממלכת השדים הוא מצא את חרבו, "אבי-סער", ששימשה אותו גם בספרים המאוחרים של סיפוריו של אלריק.
אלרי הוא משחק ילדים מהאיים הבריטיים, ששוחק בעיקר על ידי ילדות, ולווה בשיר משחק באנגלית, המתועד בשיר השכונה:
המשחק היה נפוץ במחצית הראשונה של המאה העשרים ובוצע בהרבה גרסאות.
גם למילה אלרי קיימות מספר גרסאות כש-O'leary מציין בדרך כלל את הגרסה האירית שכן זהו שם משפחה נפוץ בארץ זו.
בסקוטלנד שרו הילדות Aleery וקיימת סברה שהמילה, שהיא חסרת פירוש באנגלית, קשורה לעגה קלטית בה יש לה קשר לרגל.
באנגליה האיות הוא בדרך כלל Alairy או A-leary כשהמילה Alary מופיעה בשיר פירס פלאומן (Piers Plowman) מהמאה ה-14 של המשורר ויליאם לנגלנד (William Langland;1332–1386) בו מסופר על קבצנים שיושבים כשרגליהם אלרי, והסברה היא שישבו ברגלים משוכלות.
יש הגורסים כי השיר ליווה משחק בקלאס, ויש הגורסים כי הוא ליווה כדרור (למשל, עם כל מילה מכים בכדור לכיוון הרצפה, אך במילה O'Leary יש להעביר את הרגל מעל הכדור, ולהמשיך.
כאשר נכשלים, עובר התור לשחקן השני; המנצח הוא מי שהצליח לדקלם יותר מילים בכדרור רציף).
לשיר הייתה גם גרסה בעברית: "אחת שתיים שלוש וחצי, איש אחד נסע בטקסי, הוא שילם גרוש וחצי, גרוש וחצי, אחת שתיים שלוש".
אלרון ונצ'רס בע"מ, שבעבר נקראה אלרון תעשייה אלקטרונית בע"מ, הוקמה בשנת 1961 בחיפה על ידי עוזיה גליל כחברת אלקטרוניקה, ובהמשך הפכה לחברת החזקות.
ביולי 2024 רכשה קבוצת אריאלי קפיטל את השליטה בחברה.
אלרון הונפקה בבורסה לניירות ערך בתל אביב ב-1972 ובנאסד"ק ב-1981.
החברה נוסדה בחיפה באוקטובר 1961 על ידי עוזיה גליל והחלה לעסוק בייצור מכשירים אלקטרוניים על סמך ידע מהאוניברסיטאות בישראל.
בכך נמנתה עם חברות ההיי-טק הראשונות בישראל.
כעבור חודשים אחדים הצטרפו לבעלות בחברה דיסקונט השקעות וקבוצת רוקפלר מניו יורק.
בשנת 1964 החברה ייצרה, בין השאר, מכשיר לבדיקת כדוריות דם אדומות, ספקטרומטר מוסבאואר, מכשיר למדידת קרינה רדיואקטיבית ומכשירים למחקר גרעיני.
ב־1966 ייסדה אלרון עם משרד הביטחון את אלביט שהתמקדה בתחום הביטחוני והתפצלה מאוחר יותר לשלוש חברות נפרדות.
בשנת 1968 ייסדה אלרון בשותפות עם קונצרן מונסאנטו מארצות הברית את מונסאל לייצור מכשירי מדידה אלקטרוניים.
בשנת 1973 מכרה אלרון את חלקה למונסאנטו.
ב-1969 הקימה אלרון מתוכה את אלסינט שעסקה בפיתוח מערכות הדמיה רפואית.
ב-1972 הייתה אלסינט החברה הישראלית הראשונה שהונפקה בנאסד"ק.
מאז הקמת אלסינט הפכה אלרון לחברת החזקות ולא עסקה במישרין בפיתוח או ייצור.
ב-1978 הקימה את פיברוניקס שעסקה בציוד תקשורת מחשבים ובייחוד בטכנולוגיות סיב אופטי.
באותה שנה הקימה גם, בשותפות עם ישקר, את "אלרון-ישקר מכשירים רפואיים".
ב-1981 הקימה את אופטרוטק, שהייתה החלוצה בפיתוח מערכות אופטיות אוטומטיות לבדיקת מעגלים מודפסים והתאחדה עם אורבוט לחברת אורבוטק.
ב-1983 הייתה אלרון מעורבת בהקמת חברת צורן.
ב-1993 הייתה שותפה יחד עם רפא"ל בהקמת RDC שהקימה ב-1998 את גיוון אימג'ינג.
במקביל פנתה אלרון לתחום האינטרנט והקימה את נטוויז'ן.
ביולי 2024 רכשה קבוצת אריאלי קפיטל 53.2% ממניות החברה תמורת 53 מיליון דולר והפכה לבעלת השליטה.
בעקבות הרכישה הודיעה החברה על שינוי באסטרטגיית ההשקעה שלה ומינתה את יניב שניידר למנכ"ל במקומו של אלעד ירון.
נכון לשנת 2014, אלרון שותפה או שולטת בכ-30 חברות, בין היתר בחברות הבאות:
תחום הרפואה: בריינסגייט, ניולנס, נוטל ויז'ן, פוקרד, קרטיהיל, קימא, די אי אס.
בריינסגייט: פועלת בתחום הגירוי העצבי להעברה יעילה של תרופות למוח, מפתחת שתל המווסת זרימת דם לשערי המוח.
שתל זה מיועד לחולים אשר סבלו משבץ מוחי וגופם מונע מעבר תרופות למוח.
בתחום טכנולוגיית המידע: אר די סיד, פלאימדיה, קלאודין, פוז, נאמביז, אלרון טלסופט.
בתחום המוליכים למחצה: ג'ורדן וואלי.
אלרואי הוא ספר שנכתב על ידי ראש ממשלת בריטניה, בנג'מין דיזראלי, ויצא לאור בשנת 1833.
גיבור הספר הוא דוד אלרואי, בן המאה ה-12, שהיה "חוטר מגזע ישי" ובנו של ריש גלותא דבבל, שהם מצאצאי דוד המלך.
לאלרואי ויכוח עם דודו בוסתנאי, שהיה ראש הגולה, על מהותם של חיי הגולה.
בעוד שבוסתנאי משלם את המס לשליט הערבי, אלרואי אינו מוכן לשלם את המס.
אלרואי היה אחד מחולמי שיבת ציון בימי הביניים, ששנא את הגלות ותר אחרי החופש והעצמאות.
בתקופת חייו מצב היהודים היה קשה מבחינה כלכלית ומדינית ואנשים חיפשו את המשיח שיושיע אותם.
אלרואי ניסה להקים תנועה משיחית, וזו נכשלה.
הצלחתו היחידה הייתה הדיפת הסלג'וקים המוסלמים לזמן קצר.
מה שהפריע לד'יזראלי יותר מכל בסיפור חייו של אלרואי זה שהוא לא היה צריך להילחם רק בשלטונות ממלכת פרס, אלא גם בדעות היהודים שהיו נגדו מחמת יראתם את מלך פרס.
ייתכן והוא רצה לגנות את היהודים שממירים את דתם או שמשלימים עם מצבם הנחות, עם היותם חסרי זכויות במדינות בהם הם חיים.
אלרונד הוא דמות בדיונית ב"לגנדריום" של הסופר ג'ון רונלד רעואל טולקין.
הוא מופיע לראשונה ב"ההוביט", ובעל תפקיד משני ב"שר הטבעות", וב"סילמריליון".
אלרונד הוא מבכירי האלפים בארץ התיכונה, מקים ומושל ריוונדל בעידן השני והשלישי, נושא הטבעת ויליה.
בתחילת העידן הראשון, היו רק שלושה עמים של בני-אדם שנדדו למערב הארץ התיכונה, ופגשו באלפים וחיו ביניהם בשלום, כשרים ומצביאים תחת מלכויות האלפים.
שלושת העמים ההם היו: בית באור (Beor), בית הלת (Haleth) ובית הדור (Hador).
הואור (Huor) מבית הדור, וריאן (Rian) מבית באור, נישאו, והולידו את טואור (Tuor).
בתו היחידה של טורגון, בן פינגלופין מלך גונדלין, הנסיכה ידריל קלברינדל (Idril Celebrindal), התאהבה בטואור.
מנישואיהם נולד אארנדיל ("ידיד-הים") (Earendil) חצי-אלף, שלימים נעשה ספן נודע.
ברן היה צאצא מבית באור, דור שביעי.
ביער דוריאת, פגש ברן בנסיכה לותין (Luthien), בתם של תינגול ומליין, השניים התאהבו, ולאחר שעשו מאורעות גדולים ששינו את פני הארץ התיכונה, נישאו.
מנישואיהם נולד דיור, דיור נישא לאלפית בשם נימלות, שהייתה קרובת-משפחה של תינגול.
מנישואיהם נולדו שלושה ילדים: הבנים אלורד (Elured) ואלורין (Elurin), והבת אלווינג (Elwing).
לאחר משיסת גונדלין, נמלט אארנדיל יחד עם הוריו לשפכי הסיריון שם פגש את אלווינג, שאף היא נמלטה לשם לאחר חורבן דוריאת והסילמריל של ברן בידה, והם התחתנו.
לאארנדיל ואלווינג נולדו תאומים - אלרונד (Elrond) ואלרוס (Elros).
בני פאנור, מיד'רוס ומגלור, לקחו בשבי את אלרונד ואלרוס, במלחמתם עם פליטי הסיריון על הסילמריל שביד אלווינג, הוריהם חששו שהומתו על ידי בני פאנור, אך מגלור באופן מוזר, אהב אותם והשאירם בחיים.
גם בניהם של אארנדיל ואלווינג נאלצו לבחור לאיזה גזע להשתייך.
אלרוס בחר להימנות עם בני-האדם, והוא זה שייסד את שושלת אנשי-המערב, הנומנורים (הדונדאין, Dunedain), שהיה איחוד של שלושת הבתים של בני-אדם שהיו רעי האלפים, אלרוס חי 500 שנים, ומתוכם מלך במשך יותר מ-400. אלנדיל ושני בניו, אנריון ואיסילדור; מייסדי הממלכות ארנור וגונדור הם מצאצאי אלרוס.
אלרונד לעומתו, בחר להימנות עם האלפים, ועל-כך זכה לחיי אלמוות, ברבות הימים הוא נעשה לשר גדול בקרב האלפים.
בתחילת העידן השני חי אלרונד תקופה ארוכה במחוז לינדון, האזור המערבי ביותר בארץ התיכונה, לצד גיל גלד (Gil-Galad), המלך העליון של האלפים, נושא "ויליה" האדירה מבין שלוש טבעות האלפים, ולצד קירדן חרש-הספינות ושר הנמלים האפורים.
בשנת 1695 לעידן השני, לאחר יצירת טבעות הכוח, בגד סאורון באלפים, ביצירת הטבעת האחת, וניסה לגנוב את שלוש טבעות האלפים מקלברימבור שיצר אותן לבדו.
במלחמת "הברית האחרונה", שבה לחמו האלפים ורעי-האלפים נגד צבאות סאורון, נלחמו אף אלרונד ואנשיו מריבנדל לצד גיל גלד.
בקרב מול בארד דור נהרג גיל גלד כשלצידו קירדן ואלרונד שהיה נושא דגלו.
לפני הקרב, העביר גיל גלד את טבעתו לאלרונד שהחזיק בה מאז ועד עזיבתו את הארץ התיכונה, אלרונד השתמש בטבעת כדי להגדיל את כוחה של ריבנדל.
במהלך כל העידן השלישי אלרונד סייע לדונאדין שבצפון, וביניהם לאראתרון ולבנו אראגורן.
הוא שלח כוח גדול בראשות גלורפינדל לקרב בו הודברה אנגמאר, ולאחר מפלתה הסופית של ארנור הוא סיפק מקלט לפליטיה בריבנדל.
אלרונד הקים ביחד עם סארומן הלבן, גנדלף וגלדריאל את "המועצה הלבנה" - שתפקידה היה לבחון דרכים לבלום את סאורון בעידן השלישי, במועצה היו חברים גדולי האלפים והחכמים של אותו עידן.
בתום העידן השלישי אלרונד עזב אל מעבר לים לוואלינור, יחד עם הטבעת "ויליה".
בתחילת העידן השלישי נישא אלרונד לעלמה קלבריאן, נסיכת לות'לוריין, בתם היחידה של האדון קלבורן והגבירה גלדריאל.
בני-הזוג, אלרונד וקלבריאן, הביאו לעולם שלושה ילדים: אלדן (Eladan), שפשר שמו "אלף-אדם"; אלרוהיר (Elrohir), שפשר שמו "אלף-אביר"; ועלמת האלפים ארוון, שפשר שמה "עלמה מלכותית".
אלדן ואלרוהיר היו תאומים זהים לחלוטין, ועל ארוון מסופר כי היא נולדה בצלם לותין, שמחלציה באה.
קלבריאן שנהגה לבקר בלות'לוריין מדי פעם לבקר את משפחתה שם, חצתה באחת הפעמים את הרי האובך, שם התנפלה עליה חבורת אורקים, ירתה בה חץ-תרעלה ולקחה אותה בשבי, אלדן ואלרוהיר מצאו את חבורת האורקים והצילו את אמם.
אלרונד הצליח לרפא אותה מפצע התרעלה אך קלבריאן לא נרפאה לגמרי ואיבדה את כל חדוות החיים בארץ התיכונה, לכן נפרדה ממשפחתה בארץ התיכונה ויצאה אל הנמלים האפורים, שם הפליגה לוואלינור.
ארוון התאהבה בארגורן בן ארתורן, יורש איסילדור, וכדי לממש את אהבתה, בחרה ארוון לוותר על חיי האלמוות, כדי לחיות עם אהובה, כמלכת גונדור.
לה ולארגורן נולד בן אחד (אלדריון, Eldarion, שפשרו "מן האלדר") ומספר בנות.
היא נפרדה מכל משפחתה שעזבו לארצות האלמוות.
ארוון מתה, זמן קצר לאחר מות בעלה, בארץ לותלורין הנטושה.
אלדן ואלרוהיר היו מבין האחרונים שעזבו את ארץ ריבנדל, ונשארו שם מספר שנים לאחר שאביהם אלרונד כבר עזב את הארץ התיכונה.
גם הם נאלצו להתמודד עם הבחירה האכזרית שנכפתה על משפחתם, לרוב משערים שהם בחרו בגורל האלדר כאביהם, ועזבו בסופו של דבר את הארץ התיכונה, ואת אחותם, בדרכם לארצות הברוכות.
אלרטון הוא כפר בשטחה המוניציפלי של סידל, במחוז ורמיליון במדינת אילינוי שבארצות הברית.
חלק משטח הכפר נמצא בשטח המנהלי של מחוז שמפיין.
סמואל אלרטון היה מגדל בקר ובעל אדמות רבות במחוז ורמיליון, את האדמות עליהן הוקם הכפר רכש בשנת 1880. בטרם הוקם הכפר נקרא המקום חוות המטעים התאומים על שם שני המטעים הדומים שהיו באזור.
הכפר הוקם בשנת 1902 בשטח הדרום-מערבי של אדמות אלרטון.
כאשר חברת הרכבת של שיקגו ומרכז אילינוי ביקשה לעבור באדמותיו, נתן להם אלרטון זכויות בנייה ראשונות.
הוא הקים ממגורות בסמוך לקו הרכבת ובנה את הכפר.
לאחר מכן היקצה סמואל שטח לפארק, הקים בנק והתקין מערכת מים.
סמואל עצמו העדיף לגור בשיקגו.
לאחר מותו, הוריש סמואל אלרטון את השטחים והנכסים שבבעלותו בכפר לנכדו, בנה של קייט (אלרטון) ג'ונסטון.
שטחו של הכפר הוא 1.7 קמ"ר וכל שטחו יבשה.
הכפר ממוקם על קו הגבול בין מחוז ורמיליון למחוז שמפיין.
לפי מרשם התושבים האמריקאי חיים בכפר 293 בני אדם ב-112 בתי אב, אשר מתוכם 89 משפחות.
ההכנסה השנתית החציונית לבית אב עמדה על $42,250 בעוד שההכנסה השנתית החציונית למשפחה עמדה על $51,964. ההכנסה השנתית לנפש בכפר עמדה על $17,512. 4.5% מכלל אוכלוסיית הכפר נמצאת מתחת לקו העוני.
אלרי הרדינג קלארק היה אתלט אמריקאי.
הוא האלוף האולימפי הראשון בקפיצה לרוחק ובקפיצה לגובה והיחידי שזכה בשני מקצועות אלו במשחקים האולימפיים.
קלארק נולד בווסט רוקסברי, בוסטון, מסצ'וסטס.
באולימפיאדת אתונה (1896) זכה קלארק בשתי מדליות זהב בקפיצה לרוחק (6.35 מטר), לפני רוברט גארט (6.00 מטר) וג'יימס קונולי (5.84 מטר) שניהם מארצות הברית ובקפיצה לגובה (1.81 מטר), לפני גארט וקונולי (1.65 מטר).
בקפיצה לרוחק הוא סימן לעצמו בעזרת כובע את מקום תחילת ההרצה.
פעמיים השופט, המלך קונסטנטין הראשון של יוון הזיז את הכובע בטענה שזה לא חוקי, כי זה סימון מקצועני ולכן הוא פסל.
בקפיצה השלישית, ללא סימון עם הכובע הוא השיג קפיצה חוקית וקפץ למרחק שהספיק לו למדליית הזהב.
בנוסף, הוא השתתף בהדיפת כדור ברזל וסיים במקומות חמישי–שביעי.
קלארק זכה פעמיים באליפות ארצות הברית בקרב עשר בשנים 1897 וב-1903.
באולימפיאדת סנט לואיס (1904) סיים קלארק במקום החמישי בקרב עשר (2,778 נקודות) אף על פי שפרש לאחר חמישה מקצועות עקב ברונכיטיס ממנה סבל.
חייו של קלארק היו מגוונים, הוא עבד בתור סופר, עורך דין, מאמן ומורה וכן היה חבר מועצה בעיריית בוסטון.
הוא כתב 19 ספרים, כולל אחד אשר הפך לסרט לאחר מותו בשנת 1952, "האיים הקאריביים".
אלרואי כהן (נולד ב-7 בינואר 1989) הוא כדורגלן עבר ישראלי ששיחק בעמדת הקשר ההתקפי.
כהן התחיל את דרכו בכדורגל בקבוצת הילדים של קצרין, המועצה בה נולד.
לאחר מכן עלה לקבוצת הנוער של מכבי תל אביב, ושיחק גם בקבוצות הנוער של הכח רמת גן ובית"ר טוברוק.
לאחר מכן חזר כהן לצפון ועבר לשחק בקבוצת הנוער של עירוני קריית שמונה, עמה עלה לליגת העל לנוער.
בעונת 2009/2010 עלה לקבוצה הבוגרת ששיחק בליגה הלאומית, והיה שחקן מרכזי מאוד בהתקפת הקבוצה, ואף עלה איתה לליגת העל.
בתחילת עונתו הראשונה בליגת העל, 2010/2011, התפרסם כהן בעיקר בזכות הניצחון של קבוצתו על הפועל תל אביב באצטדיון בלומפילד במחזור הרביעי, בו בישל שני שערים.
לאחר המשחק זומן לנבחרת ישראל על ידי המאמן לואיס פרננדז.
ב-9 באוקטובר 2010 ערך כהן את הופעת הבכורה שלו בנבחרת, כשפתח בהרכב נגד נבחרת קרואטיה במסגרת מוקדמות יורו 2012, ובסך הכל ערך ארבע הופעות במדי הנבחרת.
לאחר שכבש 7 שערים עד לאמצע עונתו הראשונה בליגת העל, בסוף חלון העברות של ינואר 2011 רכשה הפועל תל אביב את כהן תמורת 800 אלף אירו ו-20% מסכום המכירה העתידית של איתי שכטר, וכהן חתם במועדון לארבע וחצי עונות.
ב-14 בפברואר 2011 ערך את הופעת הבכורה שלו במועדון, כשנכנס כמחליף בפתיחת המחצית השנייה בניצחון 2–0 על מכבי פתח תקווה.
שלושה חודשים לאחר שעבר לתל אביב, זכה עם הקבוצה בגביע המדינה.
את שערו הראשון בהפועל תל אביב כבש ביולי 2011, בניצחון 4–0 על ואדוץ מליכטנשטיין במסגרת מוקדמות הליגה האירופית.
בעונת 2011/2012, לאחר עזיבתם של מרבית כוכבי הקבוצה שעברו לקבוצות באירופה, קיבל כהן מקום קבוע בהרכב הקבוצה וזכה עמה בגביע שני ברציפות.
כהן פתח בהרכב בניצחון 2–1 על מכבי חיפה במשחק הגמר.
הוא סיים את העונה עם שישה שערי ליגה ושישה בישולים, כשהקבוצה סיימה כסגניתה של קבוצתו הקודמת מקריית שמונה.
בעונת 2012/2013 חל פיחות במעמדו של כהן בהרכב הקבוצה.
הוא לא כבש שערים בעונה זו, ובחודשיים האחרונים של העונה לא שותף כלל במשחקי הקבוצה.
ב-1 באוגוסט 2013 שוחרר כהן מהפועל תל אביב, לאחר שנתיים וחצי במועדון, וב-15 בספטמבר חתם לעונה אחת במכבי פתח תקווה.
כהן לא הצליח להשתלב במכבי פתח תקווה, ולאחר עונת 2013/2014, בה שותף בשבעה משחקי ליגה בלבד, שוחרר מהמועדון.
לאחר יותר משנה שלא שיחק, ב-30 ביוני 2015 הודיע כהן על פרישה ממשחק פעיל בגיל 26.
ב-23 במאי 2013 נישא לדוגמנית שיר אלמליח.
ב-20 בדצמבר 2016 השניים התגרשו.
אלרט הוא יישוב בטריטוריית נונאווט שבקנדה, על האי אלסמיר.
זהו יישוב הקבע הצפוני ביותר על פני כדור הארץ והוא מרוחק 817 קילומטר בלבד מהקוטב הצפוני.
שמו של היישוב מנציח את ספינת המלחמה הבריטית Alert אשר הגיעה לאזור לקראת החורף של שנת 1875. על פי מפקד האוכלוסין האחרון, מספר התושבים באלרט הוא כ-60 (62 במפקד האוכלוסין של 2016), כולם ארעיים, המאיישים מספר מתקנים אזרחיים וצבאיים.
בין מתקנים אלה אפשר למנות תחנת מחקר מטאורולוגית קנדית, תחנת מעקב אחרי האטמוספירה של האו"ם, בסיס מודיעין אותות של הצבא הקנדי, בית חולים וכן שדה תעופה צבאי שהוא מסלול ההמראה הצפוני בעולם.
אלרט ממוקם כ-12 קילומטר מערבית לכף שרידן, על חופו של ים לינקולן הקפוא ובירת טריטוריית נונאווט איקאלואיט ממוקמת במרחק של 2,092 קילומטר ממנו.
התיישבות הקבע הראשונה באזור, לאחר ביקורה של האונייה Alert בשנת 1875, החלה בשנת 1950 כאשר תחנת מחקר הוקמה באזור.
בשנת 1958 הצטרף אליה בסיס צבאי.
למרות הקשיים הרבים והעלות הגבוהה של קיום יישוב עצמאי כה מרוחק, קיומו חשוב למימוש הריבונות הקנדית באזור, והוא אף זכה לביקור של ראש הממשלה הקנדי סטיבן הארפר בשנת 2006. כחלק ממרוץ הלפיד לקראת אולימפיאדת החורף בוונקובר ב-2010, הלפיד האולימפי הגיע לאלרט בשנת 2009.
באלרט שורר אקלים ארקטי קפוא והיישוב מכוסה שלג כ-11 חודשים בשנה בממוצע.
רק ביולי הטמפרטורה הממוצעת היא מעל 0 מעלות צלזיוס (3–4 מעלות צלזיוס), החורף נמשך כמעט שנה שלמה והחודש הקר ביותר הוא פברואר בו הטמפרטורה הממוצעת היא 37 מעלות צלזיוס מתחת לאפס.
אלרט הוא יישוב יבש יחסית, וכמות המשקעים השנתית בו עומדת על 153 מילימטר בממוצע.
רוב המשקעים יורדים בין יוני לספטמבר, בעיקר בצורת שלג.
הטמפרטורה הגבוהה ביותר שנמדדה באלרט היא 20 מעלות צלזיוס והנמוכה ביותר היא 50 מעלות צלזיוס מתחת לאפס.
אלרט הוא אחד מהיישובים הקרים ביותר בעולם.
אלרוב נדל"ן ומלונאות נקראת גם אלרוב ישראל היא חברת נדל"ן ישראלית, העוסקת בייזום, רכישה ופיתוח נכסים מניבים, בעיקר בתי מלון, מרכזים מסחרים ומשרדים בישראל ובעולם.
נסחרת בבורסה לניירות ערך בתל אביב, נכללת במדד נדל"ן 15. מיסוד ובבעלות אלפרד אקירוב.
אלרוב נוסדה בשנת 1978 על ידי איש העסקים אלפרד אקירוב.
בינואר 1983 דחתה הבורסה בקשת הנפקה של החברה, אך לאחר שאקירוב העביר לידי החברה מבנה משרדים נוסף שהוא בנה, הבקשה אושרה, ובאפריל 1983 הפכה החברה לחברה ציבורית שניירות הערך שלה נסחרים בבורסה לניירות ערך בתל אביב.
בשנות ה-90 של המאה ה-20 החזיק המשקיע ג'ורג' סורוס כ-25% ממניות החברה.
ביוני 2015, מוזגה חברת אלרוב (ישראל), שניירות הערך שלה גם כן היו רשומים למסחר בבורסה לניירות ערך בתל אביב, לתוך חברת אלרוב נדל"ן ומלונאות, שעד אותה עת הייתה חברה בת שלה, שהחזיקה בכ-77.3% ממניותיה.
מיזוג החברה־האם לתוך חברה־הבת נועד לחסוך הוצאות ועלויות רגולציה.
במרץ 2021, דווח כי קבוצת הנדל"ן הישראלית ישראל קנדה רכשה כ-13 אחוזים מחברת אלרוב וכיום היא בעלת עניין השנייה בגודלה בחברה.